Държавен вестник, бр. 106, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  106
2. крайно образувание майка по т. 1 при­
тежава участие в образуванието със смесен 
характер пряко или чрез верига от данъчно 
прозрачни образувания.
(2) Нетният счетоводен финансов резултат 
на съставно образувание, което е образувание 
със смесен характер, се намалява с частта, 
която се причислява на друго съставно об­
разувание.
(3) Когато образувание със смесен характер 
осъществява дейност изцяло или частично 
чрез място на стопанска дейност, частта от 
нетния му счетоводен финансов резултат, 
която остава след прилагане на ал. 1, се при­
числява към това място на стопанска дейност 
в съответствие с чл. 260п.
(4) Когато данъчно прозрачно образува­
ние не е крайно образувание майка, частта 
от нетния счетоводен финансов резултат на 
образуванието със смесен характер, която 
остава след прилагане на ал. 1 и 3, се при­
числява на съставните образувания, имащи 
участие в собствеността му, пропорционално 
на участието им.
(5) Когато образувание със смесен харак­
тер е данъчно прозрачно образувание, което 
е крайно образувание майка или е обратно 
хибридно образувание, частта от нетния счето­
воден финансов резултат на образуванието със 
смесен характер, която остава след прилагане 
на ал. 1 и 3, се причислява на крайното об­
разувание майка или на обратното хибридно 
образувание.
(6) Алинеи 3, 4 и 5 се прилагат поотделно 
за всяко участие в собствеността на образу­
ванието със смесен характер.
Глава тридесет и четвърта „г“
ИЗЧИСЛЯВАНЕ НА КОРИГИРАНИТЕ 
ВКЛЮЧЕНИ ДАНЪЦИ
Включени данъци
Чл. 260с. (1) Включените данъци на със­
тавно образувание са:
1. начислените разходи за данъци върху 
печалбата и доходите на съставно образува­
ние, както и върху неговия дял от печалбата 
и доходите на съставни образувания, в чия­
то собственост съставното образувание има 
участие;
2. данък при разпределяне или условно 
разпределяне на печалба, както и данък 
върху несвързани с дейността разходи при 
допустима система за данъчно облагане при 
разпределяне на печалба;
3. алтернативни данъци, налагани вместо 
корпоративен данък;
4. данък върху неразпределената печалба и 
собствения капитал, включително върху мно­
жество компоненти на базата на печалбата, 
доходите и собствения капитал.
(2) Не са включени данъци на съставно 
образувание:
1. допълнителният данък, начислен от обра­
зувание майка съгласно допустимо първично 
облагане с допълнителен данък;
2. допустим национален допълнителен да­
нък, дължим от съставно образувание;
3. данък, начислен във връзка с корекция, 
извършена от съставно образувание съгласно 
допустимо вторично облагане с допълнителен 
данък;
4. недопустим възстановим прихванат 
данък;
5. данък, платен от застрахователни пред­
приятия във връзка с начислена доходност.
(3) При изчисляване на включените данъци 
се изключват данъци върху нетната печалба 
или загуба от разпореждане с недвижимо иму­
щество по чл. 260н, ал. 13 в данъчния период, 
в който е упражнен изборът по чл. 260н, ал. 13.
Коригирани включени данъци
Чл. 260т. (1) Коригираните включени да­
нъци на съставно образувание се определят, 
като разходите за текущи данъци, начислени 
във връзка с включени данъци в данъчния 
период при определянето на нетния счетоводен 
финансов резултат, се коригират с:
1. разликата между увеличенията и нама­
ленията на включените данъци в данъчния 
период, определени съгласно ал. 2 и 3;
2. размера на корекцията за отсрочени 
данъци, определена съгласно чл. 260у, и
3. всяко увеличение или намаление на вклю­
чени данъци, отразено в собствения капитал 
или другия всеобхватен доход, свързани със 
суми, участващи във формирането на допус­
тимата печалба или загуба, които подлежат на 
данъчно облагане съгласно законодателството 
на юрисдикцията на съставното образувание.
(2) Включените данъци на съставно обра­
зувание в данъчния период се увеличават със:
1. сумата на включените данъци, начис­
лена като текущ разход при определяне на 
счетоводния финансов резултат;
2. стойността на отсрочен данъчен актив, 
формиран във връзка с допустима загуба 
съгласно чл. 260ф, ал. 2;
3. сумата на включени данъци, свързани с 
несигурно данъчно третиране и платени през 
данъчния период, с която са били намалени 
включените данъци съгласно ал. 3, т. 4;
4. сумата на кредит или възстановяване 
във връзка с допустим възстановим данъчен 
кредит, начислен като намаление на разходите 
за текущи данъци.
(3) Включените данъци на съставно обра­
зувание в данъчния период се намаляват със:
1. разходите за текущи данъци върху при­
ходи, които не участват при определянето 
на допустимата печалба или загуба съгласно 
глава тридесет и четвърта „в“;
2. сумата на възстановени включени данъци 
или на такива, с които е намалено данъчно 
задължение, свързани с недопустим възстано­
вим данъчен кредит, която не е отчетена като 
намаление на разходите за текущи данъци;